Puang Lakipadada Undaka' Tang Mate
Diulelan kumua den misa' tu tomanurun di langi' disanga Puang Tamboro Langi' tu umpobaine misa' muane ballo disanga Sandabilik. Dadimi tu anakna a'pak iamotu: Puang papai Langi', Puang Maeso, Puang Sanda boro anna Puang Tumambuli Buntu. Ia tu Puang Sandaboro umpobaine To BU'tui Pattung(disanga duka Ao' Gading) anna dadianni tu Puang Lakipadada.
Lendu' tirambanna tu Puang Lakipadada tonna tiroi adinna mate, namangka to anna mate duka tu indo'na. Mataku' tongan tu Puang Lakipadada tonna Tandaimi kumua mintu' tau la mate nasang. Mukkun bang na tangnga'-tangnga' tu diona kamatean. katampakanna nara'ta'mi lan penaanna la umpengkullei lamale undaka' tu nanainna tau tae' na la mate. Ke'de'mi ma'dua takin umpokinallo la'bo' tallu potikna anna male samalena, apa sitonganna tae' natandai umabatu lanani undaka'i tu tang mate. Tonna masai-saimo lumingka, nalambiranmi dio misa' inan tu garonto' kayu anna torro melayo indeto. natiromi misa' tu tomatua ma'danggo' sae umpa'kadai nakua:" e, Lakipadada umbara lamuola ammu sae ra indete", mebalimi tu Lakipadada nakua:"lamalena' undaka' tang mate". nakuami te tomatua:"ia ke apa yato lamudaka' inang tae' ammulannapparanni, belanna mintu' ia to lino inang la mate nasang".
Moi dipokadanmo susi to, apa taek nasule tu Puang Lakipadada sangadinna napatarru' lumingka lamale undaka'i tu tang mate. male bangmi la umpellambi'i tu nadaka'na sae lako ramp[o lako biring tasik. Belanna bo'yok liumo, melayomi dio biring tasik. Pakalan saemi ade' tu tedong bulandisanga bulan panarring, digente' duka sang nene' umpa'kadai nakua,"E..Lakipa dada, ammu indera te? umbara tu musanga la muola sia taek siaraka ammu pusamo?. Mebalimi tu Lakipadada, Lamalena' ma' lamban tasik undaka' tang mate apa tang kuatta la unnorongngi tasik".
Ma'kadami tu bulan panarring nakua," moraina' unnoronganko lan te tasik mapulu' apa lasibasseki' dolo". Kadomi tu Puang Lakipadada anna si basse sola duai kumua," ia tu tarukna bulan panarring iamora tedong tang lanapatobang dikollong, tang lanapalambun di baroko bati' sioso'na Puang Lakipadada". Nasakeimi Puang Lakipadada tu Bulan Panarring naurunganni ullamban tasik mapulu'.
Ia tonna rampomo lian, den misa' torro lan to disanga Tolumuran ungkuanni nakua, apara sae muala ammurampora inde tondokki? belanna taekpa na den misa' to lino rampo inde te, mane ikori tu barani mentama tondokki. Nakuami Puang Lakipadada," sae na' undaka' tang mate, ma'di raka dikka' mipokadanna' sia mi benna' anna tae' angku mate?. Nkuami Tolumuran nakua,"ma'dinko di ben tu tang mate ke mupogau'i sia muturu'i te apa kupokadangko". Nakuami tu Puang Lakipadada,"io, pokadanmo kuturu'i". Napamalesoanmi Tolumuran nakua," Lapitung allo pitung bongiko tae' ammu la mamma', sia tae' duka ammu la menggirik, na ia la'bo' pinaimmu la mupadio bang la'pekmu sae lako mangkanna tu allo pitung bongi". na pekaioimi Puang Lakipada.
Napogau'mi Puang Lkipadada tu dipokadanni. apa mane tallung allo tallung bongi napogau' tu tang mamma', pakalan taekmi nasa'dingngi anna mamma'mo sia korrokl.Tonna tiromi Tolumuran kumua mamma'mo, sia taekmo apa na sa'ding, na alami tu la'bo penaainna nadu'dukki lanmai banuanna anna le'toi tu tampakna namane umapsulei tama banuanna. Naolimi Tolumuran nakua,"e..Lakipadada millikko, apa inang tae' napana'ding, natolei natambai apa inang tae' dukapa anna pana'ding tu Lakipadada. Ma'pentallunnamira ditambai anna mane pana'ding anna sasa millik. Nakuami Tolumuran ungkuanni:" ma' apari ammu mamma' ra?"
mebalimi Puang Lakipadada kumua taekra ia na mamma', nakuami Tolumuran,"du'dukki tu la'bo' mu ammu tiroi tu tampakna. Ia ke poloi tu tampakna manassa inag mamma'ko". Na nonokmi tu la'bo'na anna polo tongan tu potikna. dikuammi kumua belanna tangmubela unturu'i tudipokadanna, dadi inag lamateko.
Malemi tu Lakipadada ma'lopi anna malammu' tu lopinna. Unnorongmi naembonanni uai lako biring tasik. Denmi tu langka maega sae na male umpettiaranni anna ta'pa dao lolok sendana Datu dao Gowa dio to' tondon bubun. Saemi tau unnala uai, Natiroi tu Puang Lkiapadada dao lolok sendana. Kendekmi tau langngan anna popengkaloi nasolanni lako banuanna datu. Ba'tu umba siua dipakuanni tu Puang Lkipadaa ladinii untandai tu kadadianna. Ma'katampakanna nakanassai datu kumua misa' pole' tokapua tu Lakipadada. Undinna dipasibalimi anakna Datu Gowa anna dadi tu anakna tallu, misa' torro dio kadatuan Gowa, misa' sae diong kadatuan Luwu' anna misa' sae sule inde Toraya.
Demikianlah cerita singkat Lakipadada versi toraja dalam bahasa asli Toraja,semopga bermamfaat.
bug_Latn bug_Latn bug_Latn bug_Latn bjn_Latn bug_Latn bug_Latn bug_Latn bug_Latn ind_Latn